Τη ζωή του εν ώρα εργασίας έχασε εργαζόμενος της COSCO στο ΣΕΜΠΟ Περάματος.

Σύμφωνα με αποκλειστικές πληροφορίες του Piraeuspress.gr, ο άτυχος άνδρας, προσπαθούσε να αποσυμφορήσει το σημείο από τις νταλίκες ρυθμίζοντας την κυκλοφορία στον προβλήτα.

Ένιωσε έντονη αδιαθεσία και έχασε τις αισθήσεις του.

Το ασθενοφόρο, σύμφωνα με μαρτυρίες, έκανε περίπου 10 λεπτά να φτάσει στο σημείο και ο εργαζόμενος της COSCO τελικά δεν τα κατάφερε.

Σύμφωνα με τις πρώτες ενδείξεις, ο άτυχος άνδρας υπέστη καρδιακό επεισόδιο.

ΕΥΘΥΝΕΣ ΤΗΣ COSCO

Οι αρμόδιοι του Λιμενικού Σώματος που διενήργησαν την αυτοψία, φέρεται να σημείωσαν ότι η COSCO δε διαθέτει σύγχρονο ασθενοφόρο, ώστε να καλύπτει τις αυξημένες ανάγκες των εργαζομένων του λιμανιού, οι οποίοι εργάζονται υπό μεγάλη πίεση.

Παρόλα αυτά, οι πρώτες πληροφορίες μας κάνουν λόγο για μη καταλογισμό ευθυνών στην COSCO, καθώς κρίθηκε ότι όλα δουλεύουν ρολόι στο ΣΕΜΠΟ Περάματος.

Πάντως πρέπει να αναφερθεί, πως και στο παρελθόν, έχουν δημοσιευτεί ανακοινώσεις εργαζομένων της COSCO σχετικά με τις συνθήκες εργασίας στο Λιμάνι.